CELEX: C2007/170/22
Language: sk
Date: 2007-07-21 00:00:00
Title: Vec C-239/07: Návrh na začatie prejudiciálneho konania, ktorý podal Lietuvos Respublikos Konstitucinis Teismas 14. mája 2007 – Julius Sabatauskas a i./Parlament Litovskej republiky

21.7.2007   
            
            
               SK
            
            
               Úradný vestník Európskej únie
            
            
               C 170/12
            
         Návrh na začatie prejudiciálneho konania, ktorý podal Lietuvos Respublikos Konstitucinis Teismas 14. mája 2007 – Julius Sabatauskas a i./Parlament Litovskej republiky
   (Vec C-239/07)
   (2007/C 170/22)
   Jazyk konania: litovčina
   Vnútroštátny súd, ktorý podal návrh na začatie prejudiciálneho konania
   Lietuvos Respublikos Konstitucinis Teismas
   Účastníci konania pred vnútroštátnym súdom
   
      Žalobcovia: skupina poslancov Parlamentu Litovskej republiky – Julius Sabatauskas a i.
   
      Žalovaný: Parlament Litovskej republiky
   Prejudiciálna otázka
   Má sa článok 20 smernice Európskeho parlamentu a Rady 2003/54/ES (1) z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES vykladať tak, že ukladá členským štátom povinnosť prijať právnu úpravu, na základe ktorej bude umožnené akejkoľvek tretej strane, pod podmienkou, že elektrizačná sústava má dostatočnú kapacitu, zvoliť si sústavu – prenosovú alebo distribučnú – do ktorej si praje byť pripojená a prevádzkovateľ tejto sústavy má povinnosť jej zaistiť prístup do siete?
   
      (1)  Ú. v. EÚ L 176, s. 37; Mim. vyd. 12/002, s. 211.